Last saved by: Pudláková Jana

OKRESNÁ PROKURATÚRA POPRAD 
Štefánikova 11, 058 01 Poprad 1

Číslo: 1 Pv 554/15/7706-34	Poprad 02.02.2017 
EEČ: 2-57-69-2017
U Z N E S E N I E
Trestná vec:	obv. XXXXX
Trestný čin:	prečin: zanedbanie povinnej výživy podľa § 207 odsek 1 Trestného zákona
Rozhodol: 	prokurátorka Okresnej prokuratúry Poprad 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:  
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: XXXXX
väzba: nie
ktorá je trestne stíhaná pre trestný čin:
-	prečin: zanedbanie povinnej výživy podľa § 207 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
ako matka maloletého R. S., nar. 31.05.2002, ktorý bol rozsudkom Okresného súdu v Poprade č. XXXXX zo dňa 21.10.2003, právoplatným dňa 17.01.2004, zverený do výchovnej starostlivosti starej matky XXXXX, nar. XXXXX bytom XXXXX, XXXXX, hoci jej vyživovacia povinnosť vyplýva priamo zo Zákona o rodine a vyššie uvedeným rozsudkom bola zaviazaná prispievať na jeho výživu mesačne sumou 500,- Sk, ktorú bola povinná poukazovať pravidelne mesačne vždy do 15. dňa toho ktorého mesiaca vopred k rukám starej matky počnúc dňom právoplatnosti tohto rozsudku a rozsudkom Okresného súdu XXXXX č. XXXXX zo dňa 24.09.2008, právoplatným dňa 27.10.2008, bola zvýšená jej vyživovacia povinnosť na sumu 1.000,- Sk (33,19 €) mesačne počnúc dňom 01.09.2008, ktoré výživné je splatné vždy do 15. dňa toho ktorého mesiaca vopred k rukám starej matky, si túto svoju vyživovaciu povinnosť úmyselne nesplnila v mesiacoch október a november 2014, vo februári 2015, kedy bola evidovaná ako uchádzačka o zamestnanie a poberala dávky v hmotnej núdzi vo výške 96,30 € mesačne, z ktorých mohla túto svoju vyživovaciu povinnosť splniť, v mesiacoch júl, august, september a október 2015, kedy nebola evidovaná ako uchádzačka o zamestnanie, čím jej za uvedené mesiace vznikol dlh na výživnom pre starú matku dieťaťa XXXXX vo výške 232,33 €, pretože v mesiaci október 2016 uhradila starej matke dieťaťa dlh na výživnom vo výške 298,71 €, teda uhradila dlh na výživnom za sledované obdobie v plnej výške a trestný čin nemal trvalo nepriaznivé následky, 

lebo zanikla trestnosť činu.

Odôvodnenie:
     Uznesením povereného príslušníka Obvodného oddelenia PZ XXXXX sp. zn. XXXXX zo dňa 21.10.2015 bolo začaté trestné stíhanie a vznesené obvinenie XXXXX, nar. XXXXX, pre prečin zanedbania povinnej výživy podľa § 207 ods. 1 Trestného zákona na tom skutkovom základe, že ako matka maloletého XXXXX, nar. 31.05.2002, trvale bytom XXXXX, XXXXX, hoci jej vyživovacia povinnosť vyplýva priamo zo Zákona o rodine, z rozsudku Okresného súdu v Poprade pod č. k.: XXXXX zo dňa 24.09.2008, ktorý nadobudol právoplatnosť dňa 27.10.2008, ktorým zmenil rozsudok Okresného súdu XXXXX č. k. XXXXX zo dňa 21.10.2003, pokiaľ ním bolo rozhodnuté o výživnom na maloletého XXXXX zo strany matky XXXXX tak, že výživné zo sumy 500,- Sk, t. j. 16,60 € mesačne bolo zvýšené na sumu 1000,- Sk, t. j. 33,19 € mesačne počnúc dňom 01.09.2008, ktoré výživné je splatné vždy do 15. dňa toho ktorého mesiaca vopred k rukám XXXXX, starej matky maloletého XXXXX, ktorej bol maloletý XXXXX zverený do výchovy a opatery rozsudkom Okresného súdu XXXXX č. k. XXXXX zo dňa 21.10.2003, si XXXXX túto vyživovaciu povinnosť za obdobie od 01.11.2012 doposiaľ v Poprade ani inde úmyselne neplní pravidelne a v plnej výške, čím jej za uvedené obdobie vznikol dlh na výživnom pre XXXXX vo výške 497,85 €, pričom povinná XXXXX vo vyššie uvedenom období bola evidovaná ako uchádzač o zamestnanie na príslušnom Úrade práce, sociálnych vecí a rodiny XXXXX a to od 09.08.2011 do 30.06.2015; v hodnotenom období XXXXX poberala dávku a príspevky v hmotnej núdzi z Úradu práce, sociálnych vecí a rodiny XXXXX a to za mesiac január 2015 vo výške 61,60 €, za mesiac február 2015 vo výške 96,30 €, za mesiac marec 2015 vo výške 61,60 €, za mesiac apríl 2015 v sume 31,60 €, za mesiac júl 2015 vo výške 61,60 €; XXXXX v predmetnom období nepoberala dávku v nezamestnanosti ani nemocenské dávky zo Sociálnej poisťovne, pobočka XXXXX; nie je vlastníčkou ani držiteľkou osobného motorového vozidla na území Slovenskej republiky; nie je vlastníčkou nehnuteľnosti na území Slovenskej republiky a v predmetnom období XXXXX nebola vedená v Živnostenskom registri Slovenskej republiky a ani nebola vedená v Obchodnom registri Slovenskej republiky.

     Vykonaným skráteným vyšetrovaním bolo zistené, že obvinená XXXXX svoju vyživovaciu povinnosť nesplnila v mesiaci november 2012, za rok 2013 má výživné uhradené v plnej výške, pretože v mesiaci január 2014 uhradila výživné v sume 199,14 € za neuhradené mesiace december 2012, máj, jún, september, november a december  roku 2013. V ostatných mesiacoch výživné riadne uhradila. V mesiaci jún 2014 uhradila spolu sumu 132,76 €, čím uhradila výživné za mesiace marec, apríl, máj a jún roka 2014 a v mesiaci december 2014 uhradila sumu 99,57 € za mesiace júl, august a september 2014. V roku 2015 uhradila výživné v mesiaci máj vo výške 33,19 € a v roku 2016 v mesiaci august bežné výživné v sume 33,19 € a dlh na výživnom za mesiac júl 2016 v sume 33,19 €, v mesiaci september 2016 bežné výživné v sume 33,19 € a dlžné výživné v sume 66,38 € za mesiace máj a jún 2016, v mesiaci október 2016 bežné výživné v sume 33,19 € a dlžné výživné v sume 99,57 € za mesiace február, marec a apríl 2016, dlh na výživnom za predchádzajúce mesiace bez ich presného určenia vo výške 298,71 € a riadne uhradila bežné výživné v čiastkach po 33,19 € v mesiacoch november a december 2016. V spise sú pripojené kópie poštových ústrižkov preukazujúcich úhrady výživného tak, ako je to vyššie uvedené. Stará matka dieťaťa XXXXX potvrdila úhrady výživného s tým, že dieťa núdzou netrpí. Z ďalších zabezpečených správ, a to aj z Českej republiky vyplýva, že obvinená nebola evidovaná ako uchádzačka o zamestnanie v Českej republike, neboli jej tam vyplácané dávky pomoci v hmotnej núdzi, dávky štátnej sociálnej podpory, dávky nemocenského poistenia ani nejaký druh dôchodku. Nie je evidovaná v živnostenskom registri ČR. V spise sa nachádza rodný list maloletého, potvrdenie o návšteve školy, rozsudky Okresného súdu XXXXX číslo XXXXX,  XXXXX. Zo správ Sociálnej poisťovne, pobočka XXXXX vyplýva, že obvinená XXXXX nepoberala dávku v nezamestnanosti, nebola poberateľkou nemocenských dávok. Úrad práce, sociálnych vecí a rodiny XXXXX potvrdil, že XXXXX bola evidovaná ako uchádzačka o zamestnanie od 09.08.2011 do 30.06.2015 a od 26.10.2015 doposiaľ. V tomto období poberala dávky v hmotnej núdzi v roku 2012 a 2013 po 62,50 € mesačne, v roku 2014 v mesiacoch január a február po 62,50 € mesačne, v mesiaci marec 124,70 €, v apríli 96,30 €, v mesiacoch máj, jún, júl, august po 61,60 € mesačne, v septembri, októbri a novembri po 96,30 € mesačne, v mesiaci december 2014 a mesiaci január 2015 v sume po 61,60 € mesačne, v roku 2015 vo februári 96,30 €, v apríli, máji, júli a decembri po 61,60 € mesačne, v roku 2016 v mesiacoch január, február, marec, apríl po 61,60 € mesačne, v júni 34,70 €. Nie je evidovaná v živnostenskom registri ani obchodnom registri SR. Nie je vlastníčkou nehnuteľnosti ani motorového vozidla. Obvinená pracovala na dohodu o vykonaní práce vo firme XXXXX Bratislava od 01.07.2015 do 26.07 2015, kde bol jej čistý príjem 141,26 €, od 21.06.2016 pracuje na základe dohody o pracovnej činnosti vo f. XXXXX - XXXXX, kre bol jej čistý príjem za mesiac jún vo výške 62,52 €, za júl 80,66 €, za august 60,51 €, za september 82,69 €. Vzhľadom k vyššie uvedeným skutočnostiam bola subjektívna stránka konania obvinenej vo vzťahu k prečinu zanedbania povinnej výživy podľa § 207 ods. 1 Trestného zákona naplnená iba v mesiacoch október a november 2014, február 2015, júl až október 2015, za ktoré jej vznikol dlh na výživnom v sume 232,33 €, ktorý v plnej výške uhradila v mesiaci október 2016.

     Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

     Podľa § 86 ods. 1 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

     Z uvedených dôvodov bolo potrebné rozhodnúť tak, ako je to uvedené vo výrokovej časti tohto uznesenia.j
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Pudláková 
prokurátorka